Gar wassaɣen yettwehhin ɣer tririt deg temseɛreqt-agi, d inni, « Mellul », « zewwaɣ », ttuɣalen ɣer yinni n tririt i-ɣef ilaq ad nenadi. Ayen i d-ijebbden lwelha, inni, yettwabder-d kan deg sin n yiḥricen imezwura n temseɛreqt, wid yeqqnen ɣer « tuɣmas/mellul » d « yiles/zewwaɣ ». Ma d sin n yiḥricen-ineggura, « agerjum » d « uɛebbuḍ », ur d-yettwabder ara yinni-nsen. Ma nkenna gar sin n yiḥricen imezwura, d sin yineggura, ad naf inni, yettwabder-d kan deg wayen yerzan udem, ayen i d-yettbanen (ayen i nettwali), meḥsub ayen umi neẓra amek yella yinni-is. Ma d ayen yeffren deg tfekka n umdan (agerjum, aɛebbuḍ), inni ur d-yettwabder ara.